Period: Ur III
Genre: Administrative
Transliteration:
<SURFACE>
1(u) 3(diš) 1/2(diš) guruš u₄ 3(diš)-še₃
kar umma{ki}ta
e₂-duru₅ a-bu₃-ka-še₃
ma₂ gid₂-da u₃ ma₂ diri-ga
u₄ 2(diš)-še₃ še ga₆-ga₂
še bala-a še ma₂-a si-ga
e₂-duru₅ a-bu₃-ka-ta
u₄ 1(diš)-še₃ ku₅-a-še₃ ma₂ gid₂-da
u₄ 2(diš)-še₃ ku₅-a še bala-a
še ga₆-ga₂ u₃ ma₂-a si-ga
<SURFACE>
u₄ 1(diš)-še₃ kun-zi-da na-tum-ka ma₂ bala ak
u₄ 5(diš)-še₃ ma₂ še gid₂-da
u₄ 1(diš)-še₃ nag-su{ki}a ma₂ bala ak
kar umma{ki}še₃
u₄ 3(diš)-še₃ ma₂ še ba-al-la
še bala-a u₃ guru₇-a im ur₃-ra
ugula a-kal-la
kišib₃ lu₂{d}nam₂-an-nun-ka
iti {d}dumu-zi
mu si-ma-num₂{ki} ba-hul

Cuneiform:
<SURFACE>
𒌋𒐈𒈦𒄨𒌓𒐈𒂠
𒋼𒀀𒄑𒆵𒆠𒋫
𒂍𒀀𒀀𒅤𒅗𒂠
𒈣𒁍𒁕𒅇𒈣𒋛𒀀𒂵
𒌓𒈫𒂠𒊺𒅍𒂷
𒊺𒁄𒀀𒊺𒈣𒀀𒋛𒂵
𒂍𒀀𒀀𒅤𒅗𒋫
𒌓𒁹𒂠𒋻𒀀𒂠𒈣𒁍𒁕
𒌓𒈫𒂠𒋻𒀀𒊺𒁄𒀀
𒊺𒅍𒂷𒅇𒈣𒀀𒋛𒂵
<SURFACE>
𒌓𒁹𒂠𒆲𒍣𒁕𒈾𒌈𒅗𒈣𒁄𒀝
𒌓𒐊𒂠𒈣𒊺𒁍𒁕
𒌓𒁹𒂠𒅘𒋢𒆠𒀀𒈣𒁄𒀝
𒋼𒀀𒄑𒆵𒆠𒂠
𒌓𒐈𒂠𒈣𒊺𒁀𒀠𒆷
𒊺𒁄𒀀𒅇𒄦𒀀𒅎𒃡𒊏
𒉺𒀀𒆗𒆷
𒁾𒇽𒀭𒉇𒀭𒉣𒅗
𒌗𒀭𒌉𒍣
𒈬𒋛𒈠𒈝𒆠𒁀𒅆𒌨